**O R D I N**

**pentru stabilirea domeniilor prioritare de formare profesională
pentru administraţia publică**

Având în vedere:

* prevederile art.5 lit. a) și art. 6 alin.(1) lit. b¹) din Hotărârea Guvernului nr. 1.000/2006 privind organizarea şi funcţionarea Agenţiei Naţionale a Funcţionarilor Publici, republicată, cu modificările şi completările ulterioare,
* Hotărârea Guvernului nr. 909/2014 privind aprobarea Strategiei pentru consolidarea administraţiei publice 2014-2020 şi constituirea Comitetului naţional pentru coordonarea implementării Strategiei pentru consolidarea administraţiei publice
2014-2020,

În temeiul art.21 alin. (2) din Legea nr.188/1999 privind Statutul funcționarilor publici, republicată, cu modificările și completările ulterioare și al art. 12 alin. (6) din Hotărârea Guvernului nr. 1.000/2006, republicată, cu modificările şi completările ulterioare,

**preşedintele Agenţiei Naţionale a Funcţionarilor Publici emite prezentul ordin.**

**Art. 1. -** (1) Domeniile prioritare de formare profesională pentru administraţia publică, pe baza rezultatelor analizei nevoilor de instruire identificate la nivelul autorităţilor şi instituţiilor publice şi a priorităţilor strategice ale administraţiei publice, rezultate din documente programatice adoptate de Guvernul României sunt:

a) managementul serviciilor publice şi de utilitate publică;

b) politici publice şi planificare strategică;

c) sistemul de control intern/ managerial în entitățile publice;

d) managementul resurselor umane;

e) management financiar-bugetar și al patrimoniului;

f) drepturile și libertățile fundamentale ale omului;

g) dreptul integrităţii publice şi politici anticorupţie;

h) legislația Uniunii Europene;

i) comunicare, relații publice, transparență decizională, informații - date publice/clasificate/cu caracter personal;

j) procedură civilă și contencios administrativ.

(2) Autorităţile şi instituţiile publice asigură pentru personalul din cadrul acestora, participarea la programe de formare profesională în vederea perfecționării de abilități și competențe în domeniile prioritare prevăzute la alin. (1).

**Art. 2. -** La data intrării în vigoare a prezentului ordinse abrogă Ordinul președintelui Agenției Naționale a Funcționarilor Publici nr.2.323/2013 pentru stabilirea domeniilor prioritare în care se organizează programe de formare pentru funcţionarii publici care ocupă funcţii publice generale de conducere şi execuţie, precum şi funcţii publice specifice asimilate acestora, publicat în Monitorul Oficial al României, Partea I, nr.431 din 16 iulie 2013.

**Art. 3. -** Prezentul ordin se publică în Monitorul Oficial al României, Partea I.

Preşedintele Agenţiei Naţionale a Funcţionarilor Publici

József Birtalan